Maya Ajmera

Si Maya Ajmera presidente asin CEO kan Society for Science and Executive Publisher of Stcience News.

Si Ajmera iyo an nagtugdas kan Global Fund for Children, sarong non-profit na organisasyon na namumuhunan nin philanthropic capital sa mga inobatibong nakabase sa komunidad na mga organisasyon na nagtatrabaho sa mga urog na nangangaipo na mga aki asin mga hoben

Siya an awtor kan librong Invisible Children: Reimagining International Development at the Grassroots kan 2016, kaiba si Gregory A. Fields, na inilimbag kan Palgrave Macmillan.  Si Ajmera iyo man an awtor nin labi sa beinteng libro para sa mga aki, kaiba na an Children from Australia to Zimbabwe, A Photographic Journey Around the World, Extraordinary Girls, To Be an Artist, Faith, asin Healthy Kids.

 Biyograpiya 

 Enot na buhay asin edukasyon 
Nagdakula sa sirangan na parte kan North Carolina an mga imigranteng taga-India, si Ajmera naggradwar sa North Carolina School of Science asin Matematika sa Durham.  Igwa siya nin bachelor's degree sa biology hale sa Bryn Mawr College asin master's degree sa public policy hale sa Sanford School of Public Policy sa Duke University.

 Karera 
Nagtugdas si Ajmera kan The Global Fund for Children kan 1994 sa edad na 25.  An inspirasyon naggikan sa sarong pagbiyahe niya sa India kan pirang taon bago kaini sa sarong Rotary Fellowship.  Mantang naghahalat siya nin tren, naheling niya an sarong grupo nin mga aki na tinutukduan nin maestro sa plataporma kan tren.  Naaraman ni Ajmera na an mga aking ini mga estudyante sa sarong Train Platform School para sa mga pobreng aki na dai makakaeskwela.  Napahiro kan saiyang naheling, imbes na mag-adal nin medisina, nagpoon si Ajmera nin mga klase sa Sanford School of Public Policy kan Duke University, na may mga pasilidad asin tabang ni Propesor William Ascher.  Nag-aplay siya asin nakakua siya nin seed grant hale sa Echoing Green.  An inisyal na pondo nakatabang sa saiya na magtugdas nin organisasyon na nagsusuportar sa inobatibong mga paghihingoa sa mga nangangaipo na mga aki sa bilog na kinaban.

Sa laog kan saiyang pagtrabaho sa organisasyon, an Global Fund for Children nagtao nin haros $25 milyon na kapital sa haros 500 grassroots organizations sa 75 na nasyon.  An mga grant na ini nakapagserbisyo sa labi sa pitong milyon na mga aki sa bilog na kinaban.  Si Ajmera nagbitiw sa saiyang pwesto bilang presidente kan 2011, pagkatapos nin labing walong taon, asin nagdanay sa board of directors kan GFC hasta 2013.

Poon kan 2011, si Ajmera sarong propesyonal na lektor sa Paul H. Nitze School of Advanced International Studies sa Johns Hopkins University, asin nagserbi bilang visiting scholar poon 2011 hasta 2013.

Kan taon na pang-eskwela 2013-2014, si Ajmera nagserbi bilang inaugural Social Entrepreneur in Residence para sa Duke University asin visiting professor kan Practice of Public Policy sa Sanford School of Public Policy kan Duke.

Pag-abot kan Agosto 2014, si Ajmera iyo an Presidente asin CEO kan Society for Science asin Executive Publisher kan Science News.  An Society midbid sa saiyang mga world-class na kompetisyon sa siyensiya, kaiba an Regeneron Science Talent Search, an Regeneron International Science and Engineering Fair, asin an Thermo Fisher Scientific Junior Innovators Challenge (JIC).  Siya sarong miembro kan Honors Group kan Westinghouse Science Talent Search, na ngonian sinusuportahan kan Regeneron.

Si Maya nagseserbi sa mga konseho nin direktor kan Kids in Need of Defense, Echoing Green, North Carolina School of Science and Mathematics Foundation, asin Sibley Memorial Hospital/Johns Hopkins Medicine.

Si Ajmera sarong trustee para sa North Carolina School of Science and Math asin nasa Board of Visitors kan Sanford School of Public Policy sa Duke University.  Nagseserbi man siya sa dakul na advisory boards, kaiba an Center for Advanced Social Entrepreneurship (CASE) sa Duke University, asin an American India Foundation.  Si Maya nagserbi dati sa Advisory Board kan Golden Baobab Prize.

Siya sarong trustee para sa Blue Moon Fund asin nagserbi sa Washington Area Women’s Foundation board sa laog nin siyam na taon bago maging parte kan Leadership Council kan organisasyon na iyan.

 Personal 
Si Maya Ajmera kasal ki David Hollander Jr., asin igwa sindang sarong aking babae.  Siya may pinagmulan na Rajasthani sa lado kan saiyang ama asin pinagmulan na Bihari sa lado kan saiyang ina.

 Mga onra asin awards 
Si Ajmera iyo an nag-ako kan Rotary International Graduate Fellowship na mag-adal sa South Asia kan 1989-1990.  Siya man an nag-ako kan 1993-1997 Echoing Green Public Service Graduate Fellowship asin kan William C. Friday Fellowship for Human Relations kan North Carolina.

Kan Oktubre 2007, si Maya Ajmera ipinaheling sa CNN’s Heroes segment.  Si Aktres Mira Sorvino nagngaran ki Ajmera bilang saiyang bayani.

Kan Hunyo 2008, si Maya Ajmera nag-ako kan Women of Distinction award sa 2008 National Conference for College Women Student Leaders sa Georgetown University.  An award ini para sa mga babae na naggibo nin marahayon na mga nagawa sa saindang mga propesyon asin nagseserbi bilang inspiring role models para sa mga babaying estudyante.

Nagserbi siya sa Innovation and Civil Society subgroup kan Obama Presidential Transition’s Technology, Innovation, and Government Reform Policy Working Group.  Si Ajmera sarong miembro kan 2011 class of Henry Crown Fellows sa Aspen Institute.

Si Ajmera sarong  miyembro kan klase taong 2011 kan Henry Crown Fellows sa Aspen Institutte.

Kan Mayo 2014, nag-ako siya kan Rotary International’s Global Alumni Service to Humanity Award, na ipinresentar sa Rotary Global Convention sa Sydney, Australia.

Kan 2020, pinadaganan si Maya kan National Science Board’s Public Service Award huli sa saiyang importanteng mga paghihingoa na mapauswag an pangenot na pag-intindi asin pagkaaram sa siyensiya asin engineering.  Siya man sarong distinguished member kan American Academy of Arts and Sciences.

Kan Mayo 2021, si Ajmera nag-ako nin honorary degree hale sa Cedar Crest College, kun sain siya nagtao man kan keynote address.

 Publikadong gibuhon 

 Invisible Children: Reimagining International Development at the Grassroots by Maya Ajmera with Gregory A. Fields. Palgrave Macmillan 2016.

 Publikadong gibo para sa aki 

 Xanadu: The Imaginary Place   Edited by Maya Ajmera and Olateju Omolodun. Charlesbridge 1999.
 Extraordinary Girl   By Maya Ajmera, Olateju Omolodun, and Sarah Strunk. Charlesbridge 1999.
 Let the Games Begin!   By Maya Ajmera and Michael J. Regan. Charlesbridge 2000.
 Children from Australia to Zimbabwe   By Maya Ajmera and Anna Rhesa Versola. Charlesbridge 2001.
 Come Out and Play   By Maya Ajmera and John D. Ivanko. Charlesbridge 2001.
 To Be a Kid   By Maya Ajmera and John D. Ivanko. Charlesbridge 2001.
 Back to School   By Maya Ajmera and John D. Ivanko. Charlesbridge 2001.
 A Kid's Best Friend   By Maya Ajmera and Alex Fisher. Charlesbridge 2002.
 Animal Friends   By Maya Ajmera and John D. Ivanko. Charlesbridge 2002.
 To Be an Artist   By Maya Ajmera and John D. Ivanko. Charlesbridge 2004.
 Be My Neighbor   By Maya Ajmera and John D. Ivanko. Charlesbridge 2004.
 Children of the USA  By Maya Ajmera, Arlene Hirschfelder, Yvonne Wakim Dennis, and Cynthia Pon. Charlesbridge 2008.
 Faith By Maya Ajmera, Magda Nakassis and Cynthia Pon. Charlesbridge 2009.
 Our Grandparents: A Global Album By Maya Ajmera, Sheila Kinkade and Cynthia Pon. Charlesbridge, 2010.
 What We Wear: Dressing Up Around the World By Maya Ajmera, Elise Dertine, and Cynthia Pon. Charlesbridge 2012.
 Global Baby Girls By Maya Ajmera. Charlesbridge 2013.
 Healthy Kids By Maya Ajmera, Victoria Dunning and Cynthia Pon. Charlesbridge 2013.
 Music Everywhere! By Maya Ajmera, Elise Hoter Derstine and Cynthia Pon. Charlesbridge 2014.
 Global Baby Boys By Maya Ajmera. Charlesbridge 2014.
 Global Baby Bedtimes By Maya Ajmera. Charlesbridge 2015.
 Every Breath We Take By Maya Ajmera and Dominique Browning. Charlesbridge 2016.
 Global Baby Playtime By Maya Ajmera. Charlesbridge 2021.
 Global Baby Grandparents By Maya Ajmera. Charlesbridge 2024.

Dakul sa mga libro ni Maya an may mga panimulang tataramon na sinurat nin mga prominenteng indibidwal, kaiba na si Arsobispo Desmond Tutu, Melinda French Gates, Julianne Moore, Bill Bradley, Marian Wright Edelman, John Hope Franklin, asin maski si Kermit the Frog.